SHBA, kuvendet entuziazmojnë dy partitë politike
Pas përfundimit të punimeve të dy kuvendeve, kandidatët presidencial Obama dhe Romney do t’i rikthehen fushatës
Republikanët janë bashkuar për një kohë të gjatë në dëshirën e tyre për t’i mohuar presidentit Obama rizgjedhjen, pavarësisht nga pyetjet e vazhdueshsme rreth nivelit të pasionit të tyre për kandidatin Mitt Romney. Demokratët kanë përdorur javën e tyre në Sharlot në përpjekje për të ringjallur besnikët e partisë, të vetëdijshëm se niveli entuziazmit për presidentin ka rënë në krahasim me zgjedhjet presidencial katër vite më parë. Për delegatin nga Xhorxhia Al Williams, Kuvendi i Partisë Demokratike ishte një mjet efektiv për unitetin e partisë. Por disa nga delegatët e pranishëm në kuvendin e demokratëve janë të vetëdijshëm se ekziston një ndjenjë pakënaqësie sepse presidenti nuk ishte në gjendje ta rimëkëmbë ekonominë amerikane shpejtë. Tom Simmons, ish drejtor i një shkolle është nga Karolina e Veriut, një shtet që zoti Obama e fitoi me një rezultat të ngushtë në vitin 2008, por këtë vit mund ta ketë më të vështirë për të fituar. Në një përpjekje për të motivuar ata që janë më pak entuziastë këtë vit, demokratët sollën politikanin e tyre më popullorë, ish-presidentin Bill Clinton, i cili me pasion shpjegoj arsyet për ri-zgjedhjen e presidentit Obama. Krahasimi i niveleve të entuziazmit mes dy kuvendeve nuk është një shkencë ekzakte. Edhe republikanët kishin besim të madh pas kuvendit të tyre në Tampa se ata kanë një kandidat të fortë në Mitt Romney-n për zgjedhjet e nëntorit. Tom Price është ligjvënës republikan nga Xhorxhia. Pas përfundimit të punimeve të dy kuvendeve, kandidatët presidencial Obama dhe Romney do t’i rikthehen fushatës dhe do të përgatiten për debatin e parë presidencial mes tyre që do të zhvillohet në Denver më 3 tetor.